REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

Klasa: 003-04/21-01/02

Ur.broj: 2125/29-21-01

23.09.2021. godine, Donji Lapac

Zapisnik sjednice Vijeća roditelja održane dana 23.09.2021. godine u prostoriji Zbornice Osnovne škole Donji Lapac s početkom u 14:00 sati.

Dnevni red:

1. Usvajanje Zapisnika sa prethodne sjednice Vijeća roditelja
2. Verifikacija mandata novog člana vijeća roditelja prvog razreda
3. Izlaganja plana rada ravnatelja za mandatno razdoblje
4. Provedba glasovanja za izbor i imenovanje ravnatelja
5. Razmatranje Godišnjeg plana rada škole za školsku 2021./2022. godinu i Školskog kurikuluma za školsku 2021./2022. godinu
6. Možebitno

Nazočni: Mirjana Dotilić, Kristina Šarac, Vitomir Jurešić, Ljubica Borovičkić, Danijela Dražić Irena Kandar, ravnatelj škole Marko Matić i Zlatko Brnjas kao zapisničar

Izočni:Kata Kristić, Zorica Kukić– Opravdali izostanak

Predsjedavateljica sjednice Ljubica Borovičkić otvara sjednicu, pozdravlja nazočne članove te konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda ove sjednice. Nakon pročitanog reda, pita članove imaju li pitanja ili primjedbi i nadopuna na navedeni prijedlog dnevnoga reda. Pitanja, primjedbi i nadopuna nema, te predsjedavateljica daje na glasovanje.

ODLUKA: Javnim dizanjem ruku usvaja se dnevni red ove sjednice. Ova Odluka jednoglasno je usvojena sa 6 javnih glasova.

AD1.) Usvajanje Zapisnika sa prethodne sjednice Vijeća roditelja

Predsjedavateljica čita prvu točku dnevnoga reda, navodi članovima kako su Zapisnik zaprimili u materijalima za sjednicu, pita članove imaju li pitanja ili nadopuna za Zapisnik. Pitanja, primjedbi i nadopuna nema te predsjedavateljica daje na glasovanje.

ODLUKA: Javnim dizanjem ruku usvaja se Zapisnik sa prethodne sjednice Vijeća roditelja. Ova Odluka je jednoglasno usvojena sa 6 javnih glasova.

AD2.) Verifikacija mandata novog člana vijeća roditelja prvog razreda

Predsjedavateljica čita drugu točku dnevnoga reda navodi članovima kako je istekao mandat članici Vijeća roditelja učenice iz osmog razreda te da je izabran novi član a to je Vitomir Jurešić od strane prvog razreda, te mu želi dobrodošlicu.

ODLUKA: Verificira se mandat novome članu Vijeća roditelja Vitomiru Jurešiću. Verifikacija je usvojena sa 6 javnih glasova.

AD3.) Izlaganja plana rada ravnatelja za mandatno razdoblje

Predsjedavateljica čita treću točku dnevnoga reda, navodi članovima kako je na sjednicu Školskog odbora koja je održana 21.09.2021. godine utvrđen jedan kandidat na raspisani natječaj za izvor i imenovanje ravnatelja Oš Donji Lapac koji ispunjava sve uvjete natječaja te moli kandidata na izlaganje programa. Riječ uzima kandidat Marko Matić, pozdravlja članove vijeća roditelja te izlaže svoj programa rada. Izlaganje je kandidat otvorio sa uvodom zatim sa planovima rada i poboljšanja nastavnog procesa, osoblja točnije osiguravanjem stručnih učitelja, infrastrukturnih radova, unaprijeđenjem razvoja učenika, uključivanjem dionika civilnog društva. Nakon izlaganja programa rada za mandatno razdoblje riječ uzima predsjedavateljica sjednice pita članove imaju li pitanja ili primjedbi. Pitanja i nadopuna nema te predsjedavateljica zaključuje treću točku dnevnoga reda.

AD4.) Provedba glasovanja za izbor i imenovanje ravnatelja

Predsjedavateljica čita četvrtu točku dnevnoga reda, ističe članovima potrebu formiranja komisije za provedbu glasovanja, te otvara prijedloge za izborno povjerenstvo. Nakon kratke rasprave utvrđeno je izborno povjerenstvo u sljedećem sastavu:

Predsjednica izbornog povjerenstva – Kristina Šarac

Članica izbornog povjerenstva – Irena Kantar

Član izbornog povjerenstva – Vitomir Jurešić

Sastav izbornog povjerenstva je jednoglasno usvojen sa 6 javnih glasova.

Nakon izbora gore navedenog povjerenstva predsjedavateljica moli isto tijelo da pripremi glasačke listiće i provede izborni postupak. Nakon provedenog izbornog postupka povjerenstvo je utvrdilo sljedeći rezultat:

Na navedenom glasovanju ukupno je pristupilo \_\_\_\_6\_\_\_\_\_\_ članova Vijeća roditelja , u glasačkoj kutiji se nalazilo ukupno \_\_\_\_6\_\_\_\_glasačkih listića od čega je \_\_\_0\_\_\_\_\_ nevažeći.

Kandidat pod rednim brojem 1 Marko Matić, ostvario je ukupno\_\_\_6\_\_glasova.

Nakon izlaganja predsjednice Izbornog povjerenstva riječ uzima predsjedavateljica Ljubica Bornovičkić koja čestita kandidatu Marku Matiću. Riječ uzima kandidat Marko Matić koji zahvaljuje roditeljima na iskazanom povjerenju ne samo sada nego i kroz prijašnje mandate.

Predsjedavateljica zaključuje četvrtu točku dnevnoga reda.

AD5.) Razmatranje Godišnjeg plana rada škole za školsku 2021./2022. godinu i Školskog kurikuluma za školsku 2021./2022. godinu

Predsjedavateljica čita petu točku dnevnoga reda, te riječ predaje ravnatelju koji će nešto više o tome reći. Riječ uzima ravnatelj te članovima izlaže gore navedena dva dokumenta. Nakon ravnateljeva izlaganja riječ uzima predsjedavateljica sjednice, pita članove imaju li pitanja ili nadopuna na ravnateljevo izlaganja. Pitanja su upućena ravnatelju u vezi organizacije izleta i terenskih nastava. Nakon odgovora ravnatelja, predstojnica pita članove imaju li nadopuna ili prijedloga. Prijedloga i nadopuna nema te predsjedavateljica daje na glasovanje navedena dva dokumenta.

ODLUKA: Javnim dizanjem ruku usvajaju se Godišnji plan rada škole za školsku 2021./2022. godinu i Školski kurikulum za školsku 2021./2022. godinu sa svim svojim sastavnim djelovima onakavi kakvi su predočeni članovima na razmatranje. Ova Odluka jednoglasno je donešena sa 6 javnih glasova.

AD6.) Možebitno

Predsjedavateljica čita šestu točku dnevnoga reda, pita članove imaju li pitanja, primjedbi i nadopuna. Riječ uzima članica Mirjana Dotlić koja postavlja pitanje ravnatelju u vezi predmeta matematike. Riječ uzima ravnatelj te navodi kako je to problem u cijeloj RH nedostatak stručnog kadra. Nadalje gospođa Dotlić postavlja pitanje u vezi igrališta Školskog za izvođenje treninga nogometa, ravnatelj navodi kako se slaže sa tim prijedlogom jedino je potrebno osigurati golove. Riječ uzima predsjedavateljica pita članove imaju li što za dodati. Pitanja i primjedbi nema, te predsjedavateljica zaključuje šestu točku dnevnoga reda.   
Sjednica je završila u 17:00 sati.

Zapisničar: Predsjedavateljica sjednice Vijeća roditelja

Zlatko Brnjas Ljubica Borovičkić